**ΜΗΤΡΩΟ**

**ΕΝΕΡΓΟΥ ΠΟΛΙΤΗ ΚΑΙ ΕΘΕΛΟΝΤΙΣΜΟΥ**

Ο Δήμος Αθηένου ίδρυσε «Γραφείο Ενεργού Πολίτη και Εθελοντισμού», σε μια προσπάθεια υποστήριξης της κοινωνικής του προσφοράς για τη στήριξη των ευάλωτων ομάδων του πληθυσμού, του συνόλου των δημοτών του, αλλά και τον συντονισμό των δράσεων όλων των ενεργών και εθελοντικών πρωτοβουλιών στην περιοχή του.

Μέσα από το Γραφείο Ενεργού Πολίτη και Εθελοντισμού θα προωθούνται ενεργές πρωτοβουλίες και θα υποστηρίζονται και θα ενισχύονται εθελοντικές δράσεις, ενώ παράλληλα θα προωθούνται ενέργειες για προσφορά στον συνάνθρωπο και γενικά στο ευρύτερο κοινωνικό σύνολο. Επίσης, θα γίνεται συντονισμένη προσπάθεια ενημέρωσης και ευαισθητοποίησης των δημοτών, έτσι ώστε όλοι μαζί, Τοπική Αρχή, οργανωμένα σύνολα και ευαισθητοποιημένοι πολίτες, να συνεχίσουν να συνεργάζονται και να αλληλοϋποστηρίζονται για το κοινό καλό.

Η αίτηση για εγγραφή στο Μητρώο Ενεργού Πολίτη και Εθελοντισμού θα συμβάλει στην καλύτερη οργάνωση των προσπαθειών και των δράσεων που θα ακολουθήσουν.

Όσοι ενδιαφέρονται να εγγραφούν στο «Μητρώο Ενεργού Πολίτη και Εθελοντισμού» καλούνται να συμπληρώσουν το πιο κάτω έντυπο και να το παραδώσουν στα γραφεία του Δήμου Αθηένου ή να το στείλουν με τηλεομοιότυπο στον αριθμό 24522333 ή ηλεκτρονικά στη διεύθυνση [mail@athienou.org.cy.](mailto:mail@athienou.org.cy.%20Η) Η αίτηση μπορεί να συμπληρωθεί και ηλεκτρονικά μέσα από την κεντρική ιστοσελίδα του Δήμου Αθηένου, στη διεύθυνση [www.athienou.org.cy](http://www.athienou.org.cy) . Όσοι έχουν κάνει ήδη εγγραφή στο «Μητρώο Ενεργού Πολίτη και Εθελοντισμού» δεν χρειάζεται να υποβάλουν νέα αίτηση.

Από τον Δήμο Αθηένου

**ΑΙΤΗΣΗ ΓΙΑ ΕΓΓΡΑΦΗ ΣΤΟ ΜΗΤΡΩΟ «ΕΝΕΡΓΟΥ ΠΟΛΙΤΗ ΚΑΙ ΕΘΕΛΟΝΤΙΣΜΟΥ» ΑΘΗΕΝΟΥ**

Με την παρούσα αίτηση παρακαλώ όπως εγγραφώ στο Μητρώο «Ενεργού Πολίτη και Εθελοντισμού» Αθηένου. Οι υπεύθυνοι μπορούν να με καλούν για εθελοντική βοήθεια, όταν χρειάζεται.

Όνομα: …………………………………………………………………………………………………

Διεύθυνση: …………………………………………………………………………………………….

Τηλέφωνα: Σταθερό: ………………………………. Κινητό: …………………………………

Ηλεκτρονικό Ταχυδρομείο: ………………………………. @...................................

Τομέας Εθελοντισμού που ενδιαφέρομαι (αναφέρετε τον/τους τομέα/τομείς ενδιαφέροντος).

………………………………………………………………………………………………………………………………………

………………………………………………………………………………………………………………………………………

(Π.χ. Δημοτική Στέγη Ενηλίκων, Παιδοβρεφοκομικός Σταθμός, Φεστιβάλ Αθηενίτικων Προϊόντων, Εκδηλώσεις του Καλλινίκειου Δημοτικού Μουσείου, Καθαριότητα στον Δήμο, Δράσεις αναβάθμισης του πρασίνου και γενικά του περιβάλλοντος, Άλλες εκδηλώσεις του Δήμου, Καταφύγιο σκύλων, Γενικότερη ευημερία των ζώων, Βοήθεια για τα παιδιά της Κένυας κλπ).

Υπογραφή: ………………………………………………… Ημερομηνία: …………………………………

**Συγκατάθεση για Επεξεργασία Δεδομένων Προσωπικού Χαρακτήρα**:

Ο/Η υποφαινόμενος/η ……………………………………………………………………………., δίδω τη ρητή συγκατάθεσή μου για επεξεργασία των δεδομένων προσωπικού χαρακτήρα με σκοπό τη σύσταση και λειτουργία του **Μητρώου «Ενεργού Πολίτη και Εθελοντισμού» του** **Δήμου Αθηένου**.

Μου έχει κοινοποιηθεί γραπτώς από τον Δήμο Αθηένου ότι ο στόχος του **Μητρώου «Ενεργού Πολίτη και Εθελοντισμού» του Δήμου Αθηένου**, είναι η συντονισμένη προσφορά στην Αθηένου από το «Γραφείο Ενεργού Πολίτη και Εθελοντισμού». **Το Μητρώο «Ενεργού Πολίτη και Εθελοντισμού» του Δήμου Αθηένου** θα καταγράφει τους ενεργούς πολίτες-εθελοντές και τους τομείς που ενδιαφέρονται να βοηθούν τόσο τον Δήμο όσο και το Σ.Κ.Ε. Αθηένου και άλλες εθελοντικές πρωτοβουλίες.

□ **Δίδω τη συγκατάθεσή μου** □ **Δεν δίδω τη συγκατάθεσή μου**

**Ονοματεπώνυμο**: .................................................

**Υπογραφή**: ...........................................................

**Ενημέρωση αναφορικά με την Επεξεργασία Δεδομένων Προσωπικού Χαρακτήρα**:

Ο Δήμος Αθηένου ενημερώνει με την παρούσα ότι:

1. Ο Δήμος Αθηένου δεσμεύεται στην προστασία της εμπιστευτικότητας και της ασφάλειας των δεδομένων προσωπικού χαρακτήρα βάσει του Γενικού Κανονισμού για την Προστασία Δεδομένων της ΕΕ 2016/279 («ΓΚΠΔ») και τις πρόνοιες του Περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμος του 2018 (Νόμος 125 (Ι)/2018 και σύμφωνα με την Πολιτική Απορρήτου η οποία βρίσκεται αναρτημένη στην ιστοσελίδα μας [www.athienou.org.cy](http://www.athienou.org.cy).
2. Σε σχέση με τη σύσταση και λειτουργία του **Μητρώου «Ενεργού Πολίτη και Εθελοντισμού» του Δήμου Αθηένου** θα τηρηθούν οι πρόνοιες της κείμενης νομοθεσίας.
3. Επιλέγοντας οποιαδήποτε από τις πιο πάνω επιλογές και υποβάλλοντας τη συγκατάθεσή σας, δίνετε τη συγκατάθεσή σας στον Δήμο Αθηένου όπως σας εγγράψει στο **Μητρώο «Ενεργού Πολίτη και Εθελοντισμού» του Δήμου Αθηένου**, το οποίο περιέχει προσωπικά σας δεδομένα που μας έχετε δώσει μέσω του παρόντος εντύπου. Αναγνωρίζετε επίσης ότι έχετε διαβάσει πλήρως, κατανοήσει και αποδεχθεί τους όρους της Πολιτικής Προστασίας Δεδομένων του Δήμου μας.
4. Επισημαίνεται σε εσάς ότι έχετε το δικαίωμα ανά πάσα στιγμή να ανακαλέσετε την παρούσα συγκατάθεσή σας για συγκεκριμένο ή για όλους τους σκοπούς. Για να αποσύρετε τη συγκατάθεσή σας, παρακαλούμε όπως στείλετε γραπτώς σε εμάς στο [dpo@athienou.org.cy](mailto:dpo@athienou.org.cy) ή με τη συμπλήρωση και παράδοση στα γραφεία του Δήμου Αθηένου του σχετικού εντύπου απόσυρσης συγκατάθεσης. Αφού λάβουμε από εσάς τη γραπτή ειδοποίηση ότι έχετε αποσύρει τη συγκατάθεσή σας, δεν θα επεξεργαζόμαστε πλέον τα στοιχεία σας για τον σκοπό ή τους σκοπούς για τους οποίους αρχικά συμφωνήσατε, εκτός εάν έχουμε άλλη νόμιμη βάση για κάτι τέτοιο.
5. Σας ενημερώνουμε ότι πιθανώς να κοινοποιήσουμε δεδομένα προσωπικού χαρακτήρα που περιέχονται στο **Μητρώο «Ενεργού Πολίτη και Εθελοντισμού» του Δήμου Αθηένου** ούτως ώστε να μπορεί ο Δήμος μας να υλοποιήσει τον σκοπό για τον οποίο έχει καταρτίσει το εν λόγω μητρώο. Οι αποδέκτες των δεδομένων προσωπικού χαρακτήρα, στους οποίους ενδεχομένως να κοινοποιηθούν δεδομένα προσωπικού χαρακτήρα, σε σχέση με τη σύσταση και λειτουργία του **Μητρώου «Ενεργού Πολίτη και Εθελοντισμού» του Δήμου Αθηένου**, μπορεί να είναι οι ακόλουθοι: το Σ.Κ.Ε. Αθηένου, υπηρεσίες της Κυπριακής Δημοκρατίας, υπηρεσίες της Ευρωπαϊκής Ένωσης.